jkorsvik/nowiki_second_scrape_merged huggingface dataset:
Vittore Carpaccio

Vittore Carpaccio var en venetiansk maler som levde i renessansen. Han var født rundt 1455, man kjenner ikke til hvor, og døde 1525/1526 i Capodistria i dagens Slovenia.


== Liv og gjerning ==

Carpaccio arbeidet i Venezia, i det minste fra 1478 til 1522. Han var trolig lærling av Lazzaro Bastiani, men som historiemaler var Gentile Bellini hans fremste forbilde. Slektskapet med Bellini kommer sterkest til syne i Carpaccios praktfulle bybilder, samt i komposisjon og koloritt.
Drømmen til den hellige Ursula er mesterverket mellom de fire bildesyklusene av Carpaccio som fremdeles finnes. Også de andre syklusene; Scener fra livet til helgenene Georg og Hieronymus, Scener fra Marias liv og den om Stefanuslegenden viser Carpaccios glitrende malerkunst. Han evnet på sjeldent vis å forene det rent saklige med en sprudlende fantasi.
I arbeidet med topografien var Carpaccio grundigere enn alle de andre italienske renessansemalerne. Eksteriør og interiør skildres fargerikt og i detalj, og gjennom følsom bruk av lys går detaljene opp i en enhetlig eleganse. Som kunstner la han mer vekt på dekorativ virkning enn på det fortellende momentet.


== Trivia ==
Carpaccio har gitt opphavet til matretten Carpaccio av tynne skiver rått oksekjøtt, skapt på Harry's Bar i Venezia i 1950.


== Referanser ==


== Litteratur ==
Aschehougs kunsthistorie. Bind 4 Kunstleksikon


== Eksterne lenker ==
(en) Vittore Carpaccio – kategori av bilder, video eller lyd på Commons 
(en) Vittore Carpaccio – galleri av bilder, video eller lyd på Commons
Nebraska Wesleyan University

Nebraska Wesleyan University er et privat, metodistisk, liberal arts-universitet i Lincoln i delstaten Nebraska, USA. Det ble opprettet i 1887.
Ved universitetet var det 1.600 studenter og 300 vitenskapelig ansatte i 2007. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) Nebraska Wesleyan University – kategori av bilder, video eller lyd på Commons
Johan van Kessel

Johan van Kessel er navnet til flere personer:

Johan van Kessel den eldre (1626-1679), maler
Johan van Kessel den yngre (1654-1708), seniors sønn, også maler
Kim Han-soo (bocciaspiller)

Må ikke forveksles med basketballspilleren Kim Han-soo.Kim Han-soo (født 31. januar 1992) er en sørkoreansk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 


== Karriere ==
Ved Asia & South Pacific Boccia Championships 2009 kom han på 3.-plass. Ved Asian Para Games 2010 fikk han gull individuelt i klassen BC3. Han slo Tanimpat Visaratanunta 6-5 i semifinalen, og Jeong Ho-Won 6-4 i finalen. Samme år kom han på 7.-plass ved VM i boccia 2010 (CPISRA Boccia World Championships), der Ho-Won Jeong vant klassen BC3. I dette verdensmesterskapet vant Sør-Korea gull i parkonkurransen i klassen BC3, der de slo Portugal 10-0 i finalen. 
I 2011 fikk han bronse i klassen BC3 ved CPISRA Boccia World Cup 2011, bak sine landsmenn Ho-Won Jeong og Ye-Jin Choi. Her kom Sør-Korea på 5.-plass i parkonkurransen i klassen BC3.Ved utgangen av 2011 var han rangert som nummer 2 i verden i sin klasse, bak Ho-Won Jeong.Ved Paralympiske sommerleker 2012 i London fikk han ingen medaljer. Han tapte 0-8 for Ye-Jin Choi i semifinalen, og 2-3 for José Macedo i bronsefinalen. Han deltok også i parkonkurransen, der Sør-Korea ble slått 2-3 av Belgia i bronsefinalen, og endte på 4.-plass.


== Referanser ==


== Eksterne lenker ==
Profil hos IPC
London 2012 - Han-Soo Kim
London 2012 - Athletics - Boccia (resultater PL 2012)
Oklahoma Wesleyan University

Oklahoma Wesleyan University er et privat, metodistisk (wesleyansk), fireårig universitet i Bartlesville i delstaten Oklahoma, USA. Det ble opprettet i 1909.
Ved universitetet var det 900 studenter i 2007, hvorav halvparten spredt på andre campuser i delstaten. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Oklahoma Wesleyan University – kategori av bilder, video eller lyd på Commons
Johan van Kessel den eldre

Johan van Kessel, Jan van Kessel, Johannes van Kessel (født 1626 i Antwerpen, død 17. april 1679 i Antwerpen) var en flamsk maler av stilleben, som var far til en annen maler med samme navn Jan van Kessel og Jan Brueghel den eldres barnebarn.
Van Kessel ble medlem av Antwerpens malersgilde og ble påvirket av Daniel Seghers (1590–1661). Ifølge Arnold Houbraken, var han berømt mens han levde for ryddigheten i sine blomstermalerier og Cornelis de Bie skrev et dikt om han.Johan van Kessel ble medlem i Sint-Lucasgildet i 1645 og spesialiserte seg i små bilder med motiv fra naturen; blomster, dyr, de fire elementer, landskap, etc. Han var besatt av pittoreske detaljer og arbeidet utfra naturen og benyttet illustrerte vitenskapelige tekster som kilder for å fylle hans bilder med objekter representert med nesten vitenskapelig nøyaktighet.
Johan van Kessel malte mange dyr (spesielt insekter) og blomster, samt mytologiske og bibelske motiver. Hans objektvalg var hovedsakelig dyr og planter.

		
		
		


== Referanser ==


== Eksterne lenker ==
(en) Jan van Kessel (I) – kategori av bilder, video eller lyd på Commons 
(en) Jan van Kessel (I) – galleri av bilder, video eller lyd på Commons 
Works hos PubHist
Southern Wesleyan University

Southern Wesleyan University er et privat, metodistisk, liberal arts-universitet i Central i delstaten Sør-Carolina, USA. Det ble opprettet i 1906.
Ved universitetet var det 2.400 studenter i 2007. Studiene gis opp til mastergradsnivå. Det gis ikke minst høyere undervisning innen musikk.


== Eksterne lenker ==
(en) Offisielt nettsted
Texas Wesleyan University

Texas Wesleyan University er et privat, metodistisk, liberal arts-universitet i storbyen Fort Worth i delstaten Texas, USA. Det ble opprettet i 1890 under navnet Polytechnic College.
Ved universitetet var det 3.380 studenter og 280 vitenskapelig ansatte i 2007. Studiene gis opp til mastergradsnivå innen bl.a jus, bedriftsledelse, sykepleie og samfunnsvitenskap.


== Eksterne lenker ==
(en) Offisielt nettsted
Kongemakrell

Kongemakrell er en fiskeart i makrellfamilien.
Første ryggfinne har 12–18 piggstråler, som regel 15. Andre ryggfinne har 15–18 piggstråler, og bak den er det 7–10 småfinner. Sidelinjen svinger brått nedover under andre ryggfinne. Maksimal størrelse er en lengde på 173 cm og en vekt på 45 kg.
Kroppssidene er sølvfarget uten linjer eller flekker. Ungfisker har små bronsefargede flekker i fem eller seks rader. De voksne har ikke det mørke området bak på første ryggfinne som finnes hos mange andre Scomberomorus-arter.     
Arten er en stimfisk som lever pelagisk i de øvre vannlagene i kystfarvann, ofte i ytterkanten av korallrev. Den eter hovedsakelig fisk, men tar også reker og blekksprut. Utbredelsen omfatter det vestlige Atlanterhavet fra Massachusetts i USA til Rio de Janeiro i Brasil. Utenfor USAs atlanterhavskyst finnes den bare om sommeren.  
Denne arten er viktig for både sportsfiske og kommersielt fiske. I 2010 var verdensfangsten på 16 092 tonn. Fisket er viktigst i Mexico og Brasil.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 61–62. ISBN 92-5-101381-0. 


== Eksterne lenker ==
(en) kongemakrell – oversikt og omtale av artene i WORMS-databasen 
(en) kongemakrell i Global Biodiversity Information Facility 
(en) kongemakrell hos FishBase 
(en) kongemakrell hos Fossilworks 
(en) kongemakrell hos ITIS 
(en) kongemakrell hos NCBI 
(en) Kategori:Scomberomorus cavalla – bilder, video eller lyd på Wikimedia Commons 
(en) Scomberomorus cavalla – galleri av bilder, video eller lyd på Wikimedia Commons 
Scomberomorus cavalla – detaljert informasjon på Wikispecies 
(en) Scomberomorus cavalla (Cuvier, 1829) King mackerel - FishBase
B. Collette m.fl. (2011). «Scomberomorus cavalla». IUCN 2012. IUCN Red List of Threatened Species. Version 2012.2. Besøkt 25. oktober 2012. 
Scomberomorus cavalla i FAO FishFinder
Gambellara

Gambellara er en italiensk kommune i provinsen Vicenza i Veneto. Kommunen har 3 436 innbyggere (2013).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Gambellara – kategori av bilder, video eller lyd på Commons
Wesleyan University - Philippines

Wesleyan University - Philippines er et stort, frittstående og metodistisk liberal arts-universitet i Cabanatuan City på Filippinene. Det ble opprettet i 1946 under navnet Philipine Wesleyan College.
Studiene gis opp til doktorgradsnivå.
Blant tidligere professorer ved lærestedet, hører også Filippinenes tidligere president Fidel Ramos.


== Eksterne lenker ==
Wesleyan University - det lokale lærestedets hjemmeside
Wesleyan College (andre betydninger)

Wesleyan College er navnet på en rekke høyskoler i USA, eid av den metodistiske kirken (United Methodist Church) som bekjenner seg til den britiske forkynneren John Wesleys lære, eller i noen tilfeller andre kirkesamfunn. Det finnes også universiteter ved navn Wesleyan (nedenfor).

CollegesWesleyan College (1836), Georgia
Iowa Wesleyan College
Kentucky Wesleyan College
North Carolina Wesleyan College
Tennessee Wesleyan College
Virginia Wesleyan College
West Virginia Wesleyan CollegeUniversiteterWesleyan University (1831), Middletown, Connecticut
Wesleyan University - Philippines (1946), Cabanatuan City, Filippinene
Dakota Wesleyan University (1885), Mitchell, Sør-Dakota
Illinois Wesleyan University (1850), Bloomington, Illinois
Indiana Wesleyan University (1920), Marion, Indiana
Kansas Wesleyan University (1886), Salina, Kansas
Nagasaki Wesleyan University (1881), Nagasaki, Japan
Nebraska Wesleyan University (1887), Lincoln, Nebraska
Ohio Wesleyan University (1842), Delaware, Ohio
Oklahoma Wesleyan University (1909), Bartlesville, Oklahoma
Southern Wesleyan University (1906), Central, Sør-Carolina
Texas Wesleyan University (1890), Fort Worth, Texas
Nils Iversen Elstad

Nils Iversen Elstad (født 1811 på Myting, død 1895) var ordfører i Ringebu kommune i Oppland i 1855–1872 og 1882–1883. 
Han kom til Elstad i Ringebu da han giftet seg med enka etter Ola Elstad. Nils Elstad hadde gode evner og var ivrig til å lære. Han skal ha vist godt skjønn og vært rettsindig og grei, og ble derfor valgt til ymse offentlige yrker. Han var forlikskommisær, og takst- og skjønnsmann.


== Referanser ==
Oslokameratene

Oslokameratene, eller Oslokameraterne, (stiftet 26. april 1920, oppløst 1932) var et idrettslag fra Bjølsen og Sagene i Oslo. Klubben ble stiftet som Sportsklubben Snøgg, med Olaf Holm som første formann. Navnet måtte imidlertid forandres til Oslokameraterne i 1925. Klubben hevdet seg brukbart i fotball på 1920-tallet og spilte i Kristianias B-klasse i perioden 1928–1931. Israel Krupp representerte klubben på det norske landslaget i 1930. Oslokameratene ble oppløst i 1932.


== Deltagelse i norgesmesterskapet ==
NM 1929: 1. runde, Tønsberg Turn 2-7.


== Referanser ==
Centroctena

Centroctena er en slekt av sommerfugler som hører til familien svermere (Sphingidae).


== Utseende ==
Middelsstore (vingespenn 60-70 millimeter), slanke svermere.
De er brune, forvingen med en gulhvit lengdestripe som er kantet med svart på begge sider.
Bakvingen er grå.


== Utbredelse ==
Slekten er utbredt i tropisk Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Macroglossinae
Slektsgruppen Macroglossini Harris, 1839
Gruppen Choerocampina Grote & Robinson, 1865
Slekten Centroctena Rothschild & Jordan, 1903)
Centroctena imitans (Butler 1882)
Centroctena rutherfordi (Druce 1882)


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Centroctena i Encyclopedia of Life 
(en) Centroctena i Global Biodiversity Information Facility 
(en) Centroctena hos NCBI 
(en) Kategori:Centroctena – bilder, video eller lyd på Wikimedia Commons 
Centroctena – detaljert informasjon på Wikispecies 
African Moths - Centroctena rutherfordi [1]
Bilder av artene
Alexander Chalmers

Se også Alexander Chalmers (ordfører i Warszawa).Alexander Chalmers (født 29. mars 1759 i Aberdeen, død 29. desember 1834) var en skotsk forfatter. Han var født i Aberdeen og utdannet som lege. Imidlertid valgte han i stedet å gå over til journalistikken og var en periode redaktør for Morning Herald.
I tillegg til på utgi arbeider av William Shakespeare, James Beattie, Henry Fielding, Samuel Johnson, Joseph Warton, Alexander Pope, Edward Gibbon, og Henry St John, publiserte han A General Biographical Dictionary i 32 bind (1812–1817); et Glossary to Shakspeare (1807); og en utgave av George Steevens's Shakespeare (1809); og British Essayists, som begynner med Tatler og slutter med Observer.
Et sitat som ofte tilskrives ham er: «De tre viktigste grunner for lykke: noe å gjøre, noen å elske, og noe å håpe på.» Hans arbeider oppbevares i Skottlands nasjonalbibliotek.


== Referanser ==

Denne artikkelen inneholder materiale fra Encyclopædia Britannica Eleventh Edition, en publikasjon som nå er offentlig eiendom.


== Eksterne lenker ==
(en) Verk av eller om Alexander Chalmers i bibliotekene i (WorldCatkatalog)
Hilde Bratvold

Hilde Bratvold (født 29. februar 1960 på Hamar) er en norsk tidligere friidrettsutøver og innehaver av norsk rekord i spydkast fra 1982 til 1983. Hun var den første i Norge som kastet over 60 meter. I 1982 ble hun tildelt kongepokalen etter at hun vant med en forbedring av mesterskapsrekorden med over 6 meter. Bratvold representerte Hamar IL.
Hennes andre norske rekord på 60,88 meter ble hennes beste kast. Rekorden ble slettet året etter av Trine Solberg Hattestad. Bratvolds resultat ble det nest lengste kast av en norsk kvinne med den gamle spydtypen. Hun vant NM fire år på rad fra 1979 til 1982. De to påfølgende årene tok hun sølv, begge ganger foran sin 3 år yngre søster, Guri Bratvold.


== Medaljer i norske mesterskap ==


== Referanser ==
AppleScript

AppleScript er et objektorientert skriptspråk utviklet av Apple som har vært en del av Apples eget operativsystem siden System 7.1. Skriptene kalles prosedyrer og kan redigeres i appen prosedyreredigering som er en del av operativsystemet.


== Objektorientert ==
Et objekt i denne sammenhengen er en instans av en klasse som er definert på forhånd. Definisjonen av en klasse kan omfatte beskrivelser av felles egenskaper for alle objekter som er en del av klassen og handlinger disse kan utføre.
Objektene man arbeider med i et AppleScript har definisjoner fra tre ulike kilder. AppleScript-objekter er definert som en del av selve skriptspråket, mens andre objekter enten er definert av applikasjoner som er en del av Apples eget operativsystem macOS, eller av tredjepartsapplikasjoner. Informasjon om klasser og handlinger som kan utføres ved hjelp av applikasjoner klargjort for skripting er dokumentert i prosedyreordlisten. Som et minstemål vil alle prosedyrekompatible apper kunne motta kommandoene i standardsuiten.


=== AppleScript-objekter ===
AppleScript har noen egendefinerte klasser for sannhetsverdier, skript, tekst og andre objekter det kan arbeides med. Under er alle klasser som er definert gjennom AppleScript i seg selv.
alias • application • boolean • class • constant • date • file • integer • list • number • POSIX file • real • record • reference • RGB color • script • text • unit type


=== Andre objekter ===
Applikasjoner som leveres med operativsystemet macOS, slik som Finder, Kalender (tidligere kalt iCal), Mail og andre prosedyretillegg har definert spesialiserte klasser som kan benyttes for å arbeide med objekter forbundet med dem. På lignende måter kan tredjepartsapplikasjoner være designet slik at de er prosedyrekompatible.


== Eksterne lenker ==
(en) Offisielt nettsted 
«Brukerveiledning for Prosedyreredigering». Besøkt 14. november 2022. 
«AppleScript Language Guide» (engelsk). Besøkt 14. november 2022. 


== Litteratur ==
Hamish Sanderson; Hanaan Rosenthal (2010). Learn AppleScript — The Comprehensive Guide to Scripting and Automation on Mac OS X (engelsk) (3 utg.). Apress. ISBN 978-1-4302-2362-7. 


== Referanser ==
Horokhiv

Horokhiv (ukrainsk: Горохів, polsk: Horochów, russisk: Горохов, Gorokhov) er en by i Volyn oblast i Ukraina. Den er det administrative senteret i Horokhiv rajon. Byen ble første gang nevnt i skriftlige kilder i 1240.


== Referanser ==


== Eksterne lenker ==
Offisielt nettsted 
(en) Horokhiv – kategori av bilder, video eller lyd på Commons
Ma.Strum

Ma.Strum er et britisk klesmerke grunnlagt av designeren Donrad Duncan i 2008. Selskapet selger designerklær for herrer. Ma.Strum sitt slagord er: «A project from Donrad Duncan. Inspired by Massimo Osti.» Massimo Osti er grunnleggeren av Sportswear Company, som er moderselskapet til klesmerkene Stone Island og C.P. Company. Ma.Strum presenterte sin første kleskolleksjon i januar 2009.


== Eksterne lenker ==
Ma.Strums nettsted
Gelande

Gelande (av tysk Gelände, terreng), egentlig gelandesprung (terrenghopp), også kalt Alpine ski jumping (alpin skihopping), er en form for skihopping der hopperne bruker alpinutstyr med alpinski (med fast hæl, i motsetning til hoppski) og staver. Målet er å hoppe lengst mulig, i tillegg kan det også gis stilpoeng. Gelande utføres vanligvis i alpinanlegg og andre bakker med naturlig hopp eller hopp oppbygd for anledningen, men kan også utføres i permanente hoppbakker som brukes i vanlig skihopping. I dag (2012) er det også i gelande vanlig å hoppe med V-stil, som gir bedre løft enn den eldre parallelle stilen.
Gelande har røtter tilbake til skiløping midt på 1800-tallet, da man blant annet i Telemark i Norge brukte naturlige hauger i terrenget som hopp. Den norskamerikanske skihopperen Alf Engen gis gjerne æren for å ha utviklet grenen til konkurranseidrett. Han var blant initiativtakerne til det første gelanderennet, som fant sted i Alta i delstaten Utah i USA i 1963 og ble vunnet av hans sønn Alan Engen. Fra 1965 til 1974 ble det amerikanske mesterskapet i gelande arrangert årlig i Alta.Vinteren 2012 var det renn blant annet i Satre Hill i Salisbury, Connecticut (K63), i storbakken i Howelsen Hill i Steamboat Springs, Colorado (K114), i Snowbowl i Missoula, Montana og i Sleeping Giant i Cody, Wyoming. Den største permanente hoppbakken som brukes til gelanderenn er K114-bakken i Steamboat Springs. Der satte Rolf Wilson (USA) verdensrekord med 375,4 fot (114,4 meter) 6. februar 2011.


== Kilder ==
Montana Snowbowl: Snowbowl Cup gelande championship (besøkt 26. oktober 2012)
Steamboat Pilot & Today: Gelande hopefuls aim to make ski jumping history (8. februar 2009, besøkt 26. oktober 2012)


== Eksterne lenker ==
Alpine Ski Jumping
Dirceu Pinto

Dirceu José Pinto (født 10. september 1980, død 1. april 2020) var en brasiliansk handikappet bocciaspiller som konkurrerte i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 
Han var født med duchennes muskeldystrofi, men ble ikke funksjonshemmet før ved tolvårsalderen.


== Karriere ==
Pinto kom på niende og sisteplass i det panamerikanske mesterskapet i boccia i 2005. Han kom også på niendeplass i VM i boccia i 2007.I Paralympiske sommerleker 2008 i Beijing i Kina fikk han gull både individuelt og i parkonkurransen. I parkonkurransen spilte han sammen Eliseu Santos.
Han fikk gull i VM i boccia 2010 (CPISRA Boccia World Championships), foran Stephen McGuire og Eliseu dos Santos, og i 2011 kom han på tiendeplass i klassen BC4 i CPISRA Boccia World Cup 2011, bak sine landsmenn Ho-Won Jeong og Ye-Jin Choi. Ved utgangen av 2011 var han rangert som nummer 5 i verden i sin klasse.I Paralympiske sommerleker 2012 i London fikk han gull individuelt i klassen BC2. Han slo kinesiske Kai Zhong 7-1 i semifinalen og Zhiqiang Yan 8-0 i finalen. I lagkonkurransen ble Brasil slått ut i kvartfinalen, etter tap 11-1 mot Thailand.  


== Referanser ==


== Eksterne lenker ==
Profil hos IPC
London 2012 - Dirceu Jose Pinto
London 2012 - Athletics - Boccia (resultater PL 2012)
Bressanvido

Bressanvido er en italiensk kommune i provinsen Vicenza i Veneto. Kommunen har 3 167 innbyggere.


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Bressanvido – kategori av bilder, video eller lyd på Commons
Griseosphinx

Griseosphinx er en slekt av sommerfugler som hører til familien svermere (Sphingidae).


== Utseende ==
Middelsstore (vingespenn 50-70 millimeter), gråspraglete svermere. Antennene er uvanlig lange, hos hannen over halvparten så lange som forvingen, som er kamuflasjefarget brungrått spraglete. Bakvingen er ensfarget brungrå.


== Utbredelse ==
Slekten er kjent fra Sørøst-Asia: det sørlige Kina, Vietnam og nordlige områder av Thailand og Burma.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Macroglossinae
Slektsgruppen Macroglossini Harris, 1839
Gruppen Choerocampina Grote & Robinson, 1865
Slekten Griseosphinx Cadiou & Kitching, 1990)
Griseosphinx marchandi  Cadiou, 1996
Griseosphinx preechari Cadiou & Kitching, 1990


== Kilder ==
Markku Savela's Lepidoptera and some other life forms: Sjekkliste over artene. Hentet 26.10. 2012.
Spingidae of the Eastern Palaearctic - Griseosphinx preechari [1]


== Eksterne lenker ==
(en) Griseosphinx i Encyclopedia of Life 
(en) Griseosphinx i Global Biodiversity Information Facility 
(en) Griseosphinx hos NCBI 
(en) Kategori:Griseosphinx – bilder, video eller lyd på Wikimedia Commons 
Griseosphinx – detaljert informasjon på Wikispecies
Rhodafra

Rhodafra er en slekt av sommerfugler som hører til familien svermere (Sphingidae).


== Utseende ==
Mellomstore (vingespenn 50–60 millimeter) svermere. De ligner mye på artene i slekten Hyles. Antennene er hvite, kroppen brun med hvite sidestriper på thorax. Forvingen er lyst brunlig eller brungrå med en mørk skråstripe som ender i vingespissen, hos R. opheltes med en bred, hvit lengdestripe og flere skråstriper som gåe ut fra denne. Forvingen hos R. marshalli er "skittent" brungrå.
Bakvingen er svart ved roten og svart eller brunspraglete langs ytterkanten, med et bredt, skarpt rosa felt imellom.


== Utbredelse ==
Slekten er utbredt i det sørlige og østlige Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Macroglossinae
Slektsgruppen Macroglossini Harris, 1839
Gruppen Choerocampina Grote & Robinson, 1865
Slekten Rhodafra Rothschild & Jordan, 1903)
Rhodafra marshalli Rothschild & Jordan, 1903
Rhodafra opheltes (Cramer, 1780)


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.
Biodiversity Explorer - Rhodafra marshalli [1]
Biodiversity Explorer - Rhodafra opheltes [2]


== Eksterne lenker ==
(en) Rhodafra i Encyclopedia of Life 
(en) Rhodafra i Global Biodiversity Information Facility 
(en) Rhodafra hos NCBI 
(en) Kategori:Rhodafra – bilder, video eller lyd på Wikimedia Commons 
Rhodafra – detaljert informasjon på Wikispecies